Document ID: /roh_data/filtered/fineweb-2-filterrobots_roh.jsonl.gz/15020

L'IBC maina il mument ina centrala secundara sin l'areal da l'anteriur lavuratori forestal entamez la citad. Uschia ina centrala transfurmescha la tensiun electrica d'auta en tensiun media. Questa centrala furnescha electricitad als ospitals, las chasas da vegls, la citad veglia e la regiun enturn staziun. La centrala sto vegnir remplazzada ord motivs da vegliadetgna.
Damai ch'il plaz na tanscha betg al lieu ch'els èn uss vulan els midar en il chantun tranter la via da Masans dal Quader. La plazza da gieus vegniss serrada durant in onn. Quest project custass radund 20 milliuns francs che l'IBC finanziescha.
La stad 2017 duain las lavurs da construziun cumenzas, il 2018 duain quellas esser a fin. Il bajetg nov da l'IBC na saja betg malsegir pervia da radiaziun. Quai vgnia tut protegì bain. Ils plans publics per la construcziun sutterrana vegnan publitgads uffizialmain il mars.
Inventx bajegia sin l'areal da l'anteriur lavuratori forestal
Gia la fin matg ha la Citad orientà davart ina cunvegna per planisar cun la fatschenta dad IT renomada Inventix. L'Inventx ha il mument radund 140 collavuraturs. La fimra è creschida fermamain ils ultims onns. Il nov bajetg duai pussibilitar da crescher vinavant. La firma vul porscher plazzas per radund 200 persunas.
Er intginas abitaziuns sajan previsas en quest bajetg nov. La preschentaziun detagliada dal project è prevesida per la primavaira 2017. L'ultim pled en chapitel ha la finala il suveran da Cuira.
Er per l'archiv datti ina schliaziun
L'archiv da la citad da Cuira cumbatta gia dapi blers onns cun problems da plaz. Cun il nov bajetg da l'Inventx fiss er quest problem schlià. Il bajetg nov lubiss da construir stanzas specialmain adattadas per archivs. La citad planisescha in contract da fittar cun l'opziun da cumprar. Tut tenor la decisiun dal cussegl communal sto era vegnir votà davart quest contract.
RR novitads 14:00